БЕЗБЕДНОСНА ЛИСТА, SDS (Safety Data Sheet)
ВИНИЛ ХЛОРИД


ПОГЛАВЈЕ 1: Идентификација на хемикалијата и важни контакт информации за снабдувачот

1.1. Идентификација на хемикалијата 
	Име на продукт
	Винил хлорид

	Синоними
	Монохлоретилен, хлороетен, винил хлорид мономер, VCM

	Боја
	Безбоен

	Физичка состојба
	Компримиран, втечнет гас

	Мирис
	Сладок 

	Index број
	602-023-00-7

	CAS број
	75-01-4



1.2. Идентификувани начини за користење на хемикалијата и ограничување на употребата
	Идентификувана употреба
	лабораториска хемикалија, 
производство на PVC (поливинил хлорид)

	Ограничување на употреба
	компримиран гас во аеросоли (спреови)


  
1.3. Податоци за снабдувачот на безбедносната листа
	Институција 
	Институт за хемија

	Студент
	

	Број на индекс
	

	Адреса
	Институт за хемија,
Природно-математички факултет 
Универзитет „Св. Кирил и Методиј“
Архимедова 5, П Фах 162,
1001 Скопје
Република Македонија

	Телефонски број
	


  
1.4. Телефонски број за итни случаи 
Телефонски број за итни случаи: (02) 3126-032; 3126-024 („Центар за контрола на труење“ на Фармацевтски факултет).
___________________________________________________________________________
ПОГЛАВЈЕ 2: Опасности
2.1. Класификација на хемикалијата според Регулативата (EC) No 1272/2008 
	Запаливи гасови
	(Категорија 1), H220
	Екстремно запалив гас

	Гасови под притисок (втечнети гасови)
	H280
	Содржи гас под притисок, може да експлодира ако се загрева

	Канцерогеност
	(Категорија 1А), H350
	Може да предизвика рак 

GHS Класификација на хемикалијата според OSHA Hazard Communication Standard (29 CFR 1910.1200)
	Физичка опасност
	Запалив гас – Категорија 1, Екстремно запалив
Гас под притисок – втечнет

	Опасност од контакт со кожа
	Категорија 2 – Предизвикува иритација на кожата

	Опасност од контакт со очите
	Категорија 2В – Предизвикува иритација на очите

	Токсичност врз специфичен орган (еднократно изложување)
	Категорија 3 – Може да предизвика иритација на респираторниот тракт
Категорија 3 – Може да предизвика поспаност или губење на свест

	Токсичност врз специфичен орган (повторено изложување)
	Категорија 1 – Предизвикува оштетување на црниот дроб, нервниот и лимфниот систем, крвотокот, респираторниот систем, коските и мускулите 

	Канцерогеност
	Категорија 1А – Може да предизвика канцер

	Мутагеност
	Категорија 2 – Сомневање дека предизвикува генетски дефекти

	Влијание врз репродуктивниот систем
	Категорија 2 – Сомневање дека предизвикува дефекти на плодот во бременоста

	OSHA опасности
	Може да го истисне кислородот и да предизвика задушување


			
Непозната акутна токсичност врз кожа:
100 % од овој продукт содржи компонента со непозната акутна токсичност врз кожата.
Непозната акутна токсичност при вдишување:
100 % од овој продукт содржи компонента со непозната акутна токсичност при вдишување.

2.2. Елементи на одбележување 
Одбележување според Регулативата (ЕС) No 1272/2008 
Пиктограм за опасноста
[image: ][image: ][image: ]
Збор за известување
ОПАСЕН
Известување за опасноста
H220 Екстремно запалив гас
H280 Содржи гас под притисок, може да експлодира ако се загрева
H350 Може да предизвика рак (канцер)

Предупредување и известување за мерките на претпазливост
P201 Пред употреба побарајте специјални (посебни) упатства (инструкции).
P210 Чувајте подалеку од топлина, загреани површини, искри, отворен пламен и останати извори на палење. Забрането пушење.
P308 + P313 Ако сте изложени или загрижени: побарајте медицинска помош или совет.
P410 + P403 Да се заштити од сончева светлина. Чувајте во добро вентилиран простор.
GHS Одбележување на хемикалијата според OSHA
GHS пиктограм за опасноста
Запалив, Компримиран гас, Штетно по здравје на човекот, Опасно

GHS збор за предупредување
ОПАСЕН

GHS Известување за опасноста
Известување за физичка опасност:
Екстремно запалив гас
Содржи гас под притисок, може да експлодира ако се загрева
Може да го истисне кислородот и да предизвика брзо задушување
Известување за опасност по здравјето:
Предизвикува иритација на очите
Предизвикува иритација на кожата
Може да предизвика поспаност или несвестица (вртоглавица)
Може да предизвика иритација на респираторниот систем
Предизвикува оштетување на органите при продолжено или повторно изложување: (црн дроб, крвоток, нервен систем, лимфен систем, респираторен систем, мускули и коски)
Може да предизвика канцер
Сомневање дека предизвикува генетски дефекти
Сомневање дека предизвикува дефекти на плодот во бременоста

GHS предупредување за опасноста - Превенција
Пред употреба побарај специјални (посебни) упатства (инструкции)
Не ракувај пред да ги прочитате и разберете сите мерки за безбедност
Чувај далеку од топлина, искри, отворен пламен, загреани површини. Забрането пушење.
Не вдишувај прав, чад, гас, магла, пареа, спреј
Употребувај опрема за лична заштита ако е потребно
Носи заштитни ракавици, заштитна облека, заштитни очила, заштита за лице
Измиј се темелно по ракувањето со хемикалијата
Забрането е јадење, пиење или пушење за време на користење на оваа хемикалија
Употребувај само надвор или во добро вентилиран простор.

GHS предупредување за опасноста – Одговор (реакција)

Истечениот гас гори: не гаснете доколку истекувањето не може да се запре безбедно.
Доколку е безбедно отстрани ги сите извори на запалување.
Ако се вдише: изнеси го лицето на свеж воздух и внимавај на дишењето.
Јави се во центарот за контрола на труење или на доктор, ако не се чувствуваш добро.
Во контакт со кожата: Измиј ја со многу вода.
Ако дојде до иритација на кожата: побарај медицински совет/помош.
Соблечи ја контаминираната облека и испери ја пред следната употреба.
Во контакт со очи: Внимателно измивај ги со вода неколку минути. Ако носиш контактни леќи, отстрани ги.
Ако и понатаму е присутна иритација: побарај медицински совет/помош.
Ако не се чувствуваш добро побарај медицински совет.
Ако сте изложени или загрижени: Јави се во центарот за контрола на труење или на доктор, побарај медицинска помош или совет. 
 
GHS предупредување за опасноста – Складирање (чување)
Чувај во добро проветрен простор. Чувај го контејнерот цврсто затворен.
Заштити го од сончева светлина.
Чувај во заклучена просторија.

GHS предупредување за опасноста – Одлагање (исфрлање)
Отстрани ги содржината и контејнерот во согласност со локалните, национални и/или меѓународни регулативи кои се применуваат.

Опасност која не е поинаку класифицирана (HNOC)
Директниот контакт со течноста може да предизвика смрзнатини на изложеното ткиво (очи, кожа и др).
Може да дојде до полимеризација.

2.3. Други опасности 
Оваа хемикалија не содржи компоненти кои се сметаат за постојани, биоакумулативни и токсични (PBT) или многу постојани и многу биоакумулативни (vPvB) на ниво од 0,1% или повеќе.
___________________________________________________________________________
ПОГЛАВЈЕ 3: Состав/Податоци за составните делови

3.1. Супстанци
	Хемиско име (според IUPAC)
	Хлороетен

	Тривијално име
	Винил хлорид

	Синоним
	Хлороетилен, Монохлороетилен, Етилен хлоро-, Винил хлорид мономер, VCM

	Формула
	C2H3Cl

	Молекулска маса
	62,50 g/mol

	CAS број
	75-01-4

	EC број
	200-831-0

	Index број
	602-023-00-7




	Компонента
	Класификација
	Концентрација

	Винил хлорид

	
	Гас под притисок, Втечнет гас
Канц. 1A; H280, H350
	<= 100 %


___________________________________________________________________________
ПОГЛАВЈЕ 4: Мерки за прва помош

4.1. Опис на мерките за прва помош
Општо упатство
Побарај медицинска помош. Покажи ја оваа безбедносна листа на докторот.
При инхалација
Лицето што вдишало, изнесете го на чист воздух. Ако не дише, дајте му вештачко дишење. Доколку дишењето е отежнато, кислород може да дава само квалификувано лице. Ако лицето не дише и нема пулс, само обучено лице може да даде кардио-пулмонарна реанимација. Веднаш повикај итна медицинска помош.
При контакт со кожа
Измиј го местото со сапун и многу вода. Консултирај доктор.
Ако дојде до смрзнување, веднаш измиј го местото со многу млака вода. Веднаш побарај медицинска помош.
При контакт со очи
За целосно измивање на очите, држи ги отворени очните капаци и со директен млаз вода испирај најмалку 15 минути. Веднаш побарај медицинска помош.
При проголтување
Не се случува во професионална средина. Ако се проголта, не предизвикувајте повраќање. Устата исплакнете ја со многу вода. Ако лицето е  во несвесна состојба ништо не му ставајте на устата. Консултирај доктор.

4.2.Најважни симптоми и ефекти, акутни и одложени
Најважните познати симптоми и ефекти се опишани во Елементи на одбележување (види секција 2.2) и/или секција 11. 
Акутни симптоми/ефекти Наведени подолу
Долгото изложување на високи концентрации може да доведе до губење на свеста или смрт.
Инхалација (Вдишување): Иритација на респираторниот тракт: ринитис, гребење на грлото, кашлица, мрсулавење, кивање, тешкотии во дишењето. Вдишувањето на оваа хемикалија може да предизвика депресија на централниот нервен систем (наркотичен ефект).
Кожа: Иритација на кожата. Ако се истури на кожата, брзото испарување може да предизвика локално смрзнување со црвенило и плуски.
Очи: Иритација на очите. Брзото испарување може да предизвика локално смрзнување со иритација на рожницата, конјунктивитис и изгореници.
Проголтување: Проголтувањето не е честа појава во професионална средина.
Останати ефекти по здравјето: Наркотичен ефект (депресија на централниот нервен систем), атаксија или вртоглавица, поспаност или замор, губење на свест, главоболка, еуфорија или раздразливост, пореметување на видот или слухот, мачнина, губење на помнењето.
Одложени симптоми/ефекти
· Канцерогени: Долготрајното значително изложување на винил хлорид мономер се поврзува со специфичен вид на канцер (ангиосаркома на црниот дроб)
· Можно мутагено и тератогено дејство 
· Зачестеното изложување може да предизвика оштетување на кожата (склеродерма), коските (акро-остеолиза) и на крвните садови на рацете (Raynaud-ов Синдром)
· Склеродермата се карактеризира со стврднување и затегнување на делови од кожата
· Raynaud-ов синдром се карактеризира со прекумерна реакција кон ниски температури или емоционално нарушување, што може да предизвика вкочанетост, болка и промена на боја на прстите.
Интеракција со други хемикалии кои ја зголемува токсичноста: Алкохолот може да го зголеми токсичниот ефект.
Влошена медицинска состојба поради изложеност: заболување на црниот дроб поради алкохолизам, инфективен хепатитис, цироза.

4.3.Итна медицинска помош и посебен третман

Заштита со прва помош: 
Заштитете се избегнувајќи го контактот со оваа хемикалија. Директниот контакт со течноста може да предизвика смрзнатини на изложените делови од телото (очи, кожа). Користете лична заштитна опрема. Минималната лична заштитна опрема е наменета за заштита од пренос на крвните патогени. 
Белешки за докторот:
Не постои специфичен антидот. Третирајте ги симптомите претпазливо. Срцевите стимуланси, како епинефринот треба да се одбегнуваат кај лица прекумерно изложени на хлорирани јаглеводороди. 
___________________________________________________________________________
ПОГЛАВЈЕ 5: Мерки за гаснење пожар
Опасност од пожар: Сериозна опасност од пожар. Смесите пареа/воздух се експлозивни. Цилиндрите под притисок може да експлодираат при изложеност на топлина.

5.1. Средства за гаснење пожар 
Погодни средства за гаснење пожар
Запрете го протокот на гас пред гаснење на пожарот. Користете воден спреј, пена отпорна на алкохол, вообичаени суви хемикалии или јаглерод диоксид.

5.2 Посебни опасности кои можат да настанат при горењето 
Оксиди на јаглерод, хлороводород гас, фозген

5.3. Совет за пожарникари 
При гасење на пожарот по потреба носете боца за дишење.

5.4. Дополнителни информации
Користете воден спреј за ладење на неотворените боци.



ПОГЛАВЈЕ 6: Мерки во случај на незгода

6.1. Лична претпазливост, заштитна опрема и постапки во случај на незгода
Изолирајте го контаминираното подрачје и евакуирајте ги вработените на безбедно место. Отстранете ги изворите на палење и загревање. Проветрете го затворениот простор пред влегување. Внимавајте на пареите кои се акумулираат во експлозивни концентрации. Користете ја личната заштитна опрема препорачана во поглавјето 8. Одбегнувајте вдишување на пареи, магла или гас. 

6.2. Мерки за спречување на ширењето на незгодата
Доколку е безбедно, спречете го понатамошното истекување или излевање. Не дозволувајте продуктот да истече во водоводната мрежа или канализацијата. Поднесете извештај до соодветните агенции.

6.3. Методи и материјали за санација и чистење
Веднаш исчистете со метење или со правосмукалка.

6.4. Повикување на други поглавја
За отстранување видете во поглавје 13.

___________________________________________________________________________
ПОГЛАВЈЕ 7: Ракување и складирање

7.1. Претпазливост за безбедно ракување 
Избегнувајте изложување – пред употреба на хемикалијата побарајте посебни упатства. Одбегнувајте вдишување на пареи или магла. Одбегнувајте контакт со кожа, очи или облека. Чувајте ја хемикалијата подалеку од извори на топлина, искри или пламен. Забрането пушење.
Извршете заземјување на опремата со која ракувате. Користете алатки и опрема кои не создаваат искрење. 
Опремата на електрична енергија мора да биде дизајнирана согласно електричната класификација на површината. Преземете мерки за заштита од создавање на електростатски полнеж. За мерките на безбедност види во поглавје 2.2.

7.2. Услови за безбедно складирање (вклучувајќи и препораки за ракување со некомпатибилни хемикалии);
Складирајте и ракувајте согласно со постоечките регулативи и стандарди. Чувајте ја боцата цврсто затворена и соодветно одбележана.  Складирајте на ладно, суво и добро проветрено место.
Не влегувајте во тесни простори кои не се проветрени. Одбегнувајте извори на топлина, пламен, искри и други извори на запалување. Складирајте ја одделно од некомпатибилни хемикалии.
Некомпатибилни материи кои треба да се одбегнуваат: Оксидациони средства, оксидите на азот, металите, алуминиум, алуминиумови соли, бакар, метал алкил комплекси и алкални метали, како натриум, калиум и нивните легури.


7.3. Посебни начини на користење
GHS: физички опасности:
- Запалив гас – Категорија 1, екстремно запалив
- Гас под притисок - втечнет

___________________________________________________________________________ПОГЛАВЈЕ 8: Контрола на изложеност и лична заштита

8.1. Параметри за контрола на изложеност
Гранична вредност на изложеност за супстанцата
	Хемикалија
	OSHA Final PEL TWA
	OSHA Final PEL STEL
	OSHA Final PELCeling

	Винил хлорид
75-01-4
	1 ppm
	5 ppm
	----------



OEL: Occupational Exposure Limit – Граница на професионална изложеност
OSHA: Occupational Safety and Health Administration – Управа за заштита при работа
PEL: Permissible Exposure Limit – Дозволена граница на изложеност
TWA: Time Weighted Average – Просечна временска изложеност
STEL: Short Term Exposure Limit –Граници за краткотрајно изложување

8.2. Контрола на изложеност и лична заштита
Техничка контрола 
Користете затворени системи кога е можно. Обезбедете локална испусна вентилација каде може да се собираат пареите. Почитувајте ги применетите гранични вредности на изложеност. 
Лична заштитна опрема
Ракување во согласност со индустриската хигиена и мерките за безбедност. Измијте ги рацете пред пауза и крај на работната смена.
Заштита на очи/лице
Носете штит за лице или заштитни очила. Користете тестирана и одобрена опрема за заштита на очите според стандардите како NIOSH (US) или EN 166(EU). Обезбедете туш за очи во работниот простор.
Заштита на кожата/ рацете
Ракувајте со соодветни ракавици. Консултирајте го снабдувачот при избор на ракавиците. Ракавиците мора да се проверат пред употребата. Користете соодветна техника за отстранување на ракавиците (без допирање на нивната надворешна површина) за да се одбегне контактот на кожата со овој продукт. Одложете ги контаминираните ракавици по употребата во согласност со законите и добрата лабораториска пракса. Измијте ги и исушете ги рацете.
Заштитните ракавици треба да ги исполнуваат спецификациите на Регулативата EU)
2016/425 и стандардот EN 374 што произлегува од неа.
Материјал: флуорирана гума, 
Минимална дебелина: 0,7 mm
Пауза после: 120 min
Тестиран материјал: Vitoject® (KCL 890 / Aldrich Z677698, Size M)
Извор на податоци: KCL GmbH, D-36124 Eichenzell, телефон +49 (0)6659 87300, e-mail
sales@kcl.de, тест метод: EN374
Ако се користи во раствор, или се меша со други супстанци, при услови кои се разликуваат од EN 374, контактирајте со доставувачот на одобрени ракавици СЕ. Оваа препорака е советодавна и мора да биде евалуирана од страна на индустрискиот хигиеничар и службеникот за безбедност, кои се запознаени со специфичната употреба од страна на корисникот. 
Материјал: нитрил, бутил гумени, Silver ShieldÒ, VitonÒ 
Заштита на телото
Носете заштитна облека, целосно одело за заштита од хемикалии, огноотпорна и антистатична заштитна облека. Изборот на заштитна опрема е во зависност од концентрацијата и количеството на опасна супстанца на специфично работно место. 
Заштита на респираторниот систем
Доколку процената на ризик покажува дека респираторите за прочистување на воздух се соодветни, користете повеќенаменски респиратор (US) или помошни респираторни патрони AXBEK (EN 14387). Изберете респиратор за винил хлорид според 29 CFR 1910.1017. Кога респираторот е единствена заштита, користете респиратор за целото лице. Користете респиратори и компоненти тестирани и одобрени според соодветните стандарди на владата како NIOSH (US) или CEN (EU).
Контрола на изложеност на животната средина
Доколку е безбедно, спречете понатамошно истекување или излевање. Не дозволувајте продуктот да навлезе во канализационата мрежа.

___________________________________________________________________________
ПОГЛАВЈЕ 9: Физички и хемиски својства

9.1 Информации за основните физички и хемиски својства
	1
	изглед
	агрегатна состојба: компримиран, втечнет гас 
боја: безбоен

	2
	мирис
	сладок

	3
	праг на миризба (ppm)
	Незначаен за да спречи прекумерно изложување

	4
	парен притисок
	2660 mmHg на 25 °С

	5
	густина на пара (воздух = 1)
	2,15

	6
	рН вредност
	Нема примена

	7
	температура на топење и мрзнење
	-153,8 °C 

	8
	почетната температура на вриење и распон на вриење
	-13,4 °C 

	9
	температура на палење
	-61,0 °C – во затворен сад
-78 °C

	10
	брзина на  испарување (етер = 1)
	> 15

	11
	запаливост
	Нема достапни податоци

	12
	распределителен коефициент: n-октанол/вода
	logKow 1,36

	13
	горна / долна граница на запаливост / експлозивност
	Горна граница на експлозивност: 33 %(V)
Долна граница на експлозивност: 3,6 %(V)

	14
	температура на самозапалување
	472 °C

	15
	температура на распаѓање
	Нема примена

	16
	вискозност
	Нема примена

	17
	Релативна густина (вода = 1)
	0,911 g/cm3 на 25 °C

	18
	Растворливост во вода
	2,7 g/L

	19
	Експлозивни својства
	Нема достапни податоци

	20
	Оксидациони својства
	Нема достапни податоци



___________________________________________________________________________
ПОГЛАВЈЕ 10: Стабилност и реактивност

10.1 Реактивност
Не е реактивен на нормални температури и притисоци.

10.2 Хемиска стабилност
Стабилен на амбиентални услови (нормална температура и притисок, под препорачани услови за складирање). 

10.3 Друго
Можни опасни реакции 
Да се избегнува изложување на воздух, светлина, топлина, пламен, искри и друго. Контејнерите можат да напукнат или да експлодираат доколку се изложени на топлина. 
Околности кои треба да се избегнуваат 
Топлина, пламен и  искри, високи температури и директна светлина.
Статичен електрицитет, удар или вибрации- При работа може да се создадат електростатски полнежи и да формираат заплива смеса на пареата со воздухот во контејнерите за складирање. Треба да се постават согласно индустриските стандарди NFPA 77 [Recommended Practices on Static Electricity (2007)] и American Petroleum Institute (API) RP Recommended Practice 2003 [Protection Against Ignitions Arising out of Static, Lightning, and Stray Currents (2008)].
Некомпатибилни материи 
Хемиски активни метали, бакар, 
Оксидациски средства, оксиди на азот, алуминиум, легури на алуминиум, органски комплекси на метали, алкални метали: натриум и калиум, и нивни легури
Споредни продукти од хемиската реактивност
Штетни продукти на деградација: Оксиди на јаглерод, хлор, хлороводород, фосген
Штетна полимеризација: Полимеризација може да настане, затоа да се избегнуваат високи температури, оксидациски средства, оксиди на азот, кислород, пероксиди, други катализатори на полимеризација, воздух и светлина.






___________________________________________________________________________
ПОГЛАВЈЕ 11: Токсиколошки податоци

11.1. Информации за најверојатниот пат на изложување 
При контакт со очи: предизвикува иритација на очите. Брзо испарување на материјалот може да предизвика локални смрзнатини со корнеална и конјуктивитна иритација, или печење, категорија 2.
При контакт со кожа: предизвикува иритација на кожата, локални смрзнатини со црвенило, лупење на кожата или рани, категорија 2.
Инхалација: Може да предизвика иритација на респираторниот тракт. Неколку минутна изложеност на високи, но подносливи концентрации (над 1000 ppm) предизвикуваат потешкотии при дишењето, депресија на централниот нервен систем (наркотични ефекти) и симптоми како атаксија и вртоглавица, замореност, поспаност, губење на свеста, еуфорија, иритабилност, пореметување на слухот или видот, заборавање. 
Пролонгирано изложување на високи концентрации може да доведат до несвестица или смрт.
Акутното труење може да предизвика аритмија.
Консумирање: Не е веројатна таква изложеност.

11.2. Опис на одложени, моментни и хронични ефекти 
Хронични ефекти: Хронична изложеност на винил хлорид мономер може да предизвика оштетување на нервниот систем, респираторниот систем, мускулно-скелетниот систем, и лимфниот систем.
Прекумерна изложеност продуцира специфичен рак – ангиосаркома на црниот дроб, и е поврзана со хепатоцелуларен рак.
Повторливи пролонгирани изложености може да ги оштетат кожата (склеродерма), коските (акро-остеолиза), крвните садови на рацете (Raynaud-ов Синдром). 
Специфични органи на кои влијае
· При еднократна изложеност
Категорија 3- иритација на респираторниот систем
Категорија 3- наркотични ефекти
· При повеќекратна или пролонгирана изложеност
Категорија 1- црн дроб, крв, нервен систем, лимфен систем, мускулно-скелетен систем, респираторен систем
Алкохолот може да ги зголеми токсичните ефекти.

11.3. Нумеричка вредност за токсичноста
	LD50 орално:
>4,000 mg/kg 
	LD50 дермално:
------
	LC50 инхалација:
18 pph



11.4. Опис на симптомите
Инхалација: Иритација на респираторен тракт, ринитис, воспалено грло, кашлица, течење на нос, потешкотии во дишењето
Кожа- иритација проследена со смрзнување, лупење на кожата и рани.
Очи: корнеална и конјуктивитна иритација


11.5. Извештај за канцерогеност, мутагеност и токсичност за репродуктивниот систем
Канцерогеност
Може да предизвика рак, IARC: 1- група 1: канцероген за луѓето (винил хлорид)
Мутагеност
Категорија 2- Се сомнева дека предизвикува дефект на гените. Мутаген во студии направени на бактерии. Генетски проучувања на животни во некои случаи се покажале како позитивни, во други негативни.
Токсичност за репродуктивниот систем 
Категорија 2- Се сомнева дека влијае врз плодноста или плодот. Ова е забележано при тестирања направени на глувци, на концентрации повисоки од оние кои предизвикуваат оштетување на црниот дроб.

11.6. Дополнителни информации
Може да предизвика болка, кашлица, кивање, ларингит, задишаност, главоболка, лошење, повраќање.

___________________________________________________________________________
ПОГЛАВЈЕ 12: Еко(токсико)лошки податоци

12.1. Токсичност за живиот свет 
Овој материјал речиси и да не е токсичен за рибите на акутно ниво (LC50>100 mg/L).

12.2. Перзистентност и разградливост 
Перзистентност: Полуживот во тропосферат е проценет на 23 часа. Доколку е испуштен во воздух, овој материјал ќе остане во гасна фаза. Ако е испуштен во почва или вода, ќе дојде до негово испарување. 
Разградливост: Винил хлоридот може да се разгради во анаеробни услови.

12.3. Потенцијал на биоакумулација
Биоконцентрација: потенцијалот за биоконцентрација е низок (BCF <100 или log Kow <3).

12.4. Резултати од проценка на PBT и vPvB
Оваа супстанца/смеса не содржи компоненти кои се сметаат за перзистентни, биоакумулативни и токсични (PBT), или многу перзистентни и многу биоакумулативни (vPvB) на застапеност од 0,1 % или повисоко.

___________________________________________________________________________
ПОГЛАВЈЕ 13: Одлагање (исфрлање)

13.1. Методи за третман на отпадот 
Продукт
Повторно искористете го или обработете го отпадот, ако е можно. Може да подлежи на регулативи за одлагање на отпад. Исфрлете го во согласност со регулативите кои се применуваат.
Запалете го продуктот во хемиска печка опремена со дополнителен пламеник и уред за чистење, но бидете особено внимателни поради високата запаливост на оваа хемикалија. Вишокот и нерециклираните раствори понудете ги на лиценцирана компанија за одлагање.
Контејнер
Побарајте информации од производителот/набавувачот во врска со повторната употреба или рециклирање. Одложете го контејнерот според локалните, регионални, национални и меѓународни регулативи. Водата од испирањето на контејнерот мора да се исфрли во согласност со важечките регулативи.

___________________________________________________________________________
ПОГЛАВЈЕ 14: Податоци за транспорт

14.1. UN број
ADR/RID: 1086 IMDG: 1086 IATA: 1086

14.2. UN назив за товарот во транспортот
ADR/RID: VINYL CHLORIDE, STABILIZED
IMDG: VINYL CHLORIDE, STABILIZED
IATA: Vinyl chloride, stabilized
Патнички авиони: Не е дозволено за транспорт

14.3. Класа на опасност во транспортот
ADR/RID: 2.1 IMDG: 2.1 IATA: 2.1

14.4. Амбалажна група;
ADR/RID: - IMDG: - IATA: -

14.5. Опасност по животната средина
ADR/RID: нема IMDG: нема IATA: нема

14.6. Мерки за транспорт на големи количини (IBC–International Bulk Chemicalкод)
Нема податоци

14.7. Посебни мерки на претпазливост за корисникот
Нема податоци

14.8. Транспорт во растурена состојба
Нема податоци

___________________________________________________________________________
ПОГЛАВЈЕ 15: Регулаторни податоци

15.1 Прописи/легислативи во врска со безбедноста, здравјето и животната средина, специфични за супстанцата
Оваа безбедносна листа е во согласност со барањата на прописот Regulation (EC) No. 1907/2006.


Прописи според OSHА:
Според OSHA Hazard Communication Standard (29 CFR 1910.1200) оваа хемикалија се смета за опасна.
CERCLA поглавје 102a/103 опасни супстанци (40 CFR 302.4):
Ако дојде до испуштање на гасот и истото е наведено во CERCLA поглавје 103, известете ја државната комисија за вонредни состојби и локалната комисија за планирање и справување со кризи. 
SARA EHS Хемикалии (40 CFR 355.30)
Не постојат прописи
EPCRA поглавје 311/312 категорија опасни супстанци (40 CFR 370.10):
Опасности од пожар, опасност од реактивни супстанци, ненадејно ослободување на притисок, акутна и хронична опасност по здравјето.
OSHA посебно регулирани супстанци:
OSHA 29 CFR 1910.1017 (Vinyl chloride); посебно се регулираат производството, ракувањето и обработка на винил хлорид. Овие прописи се објавени во 29 CFR 1910.1017. PSM стандардите овозможуваат процесирање на заплива течност или гас од 4500 kg и повеќе.

15.2 Процена на хемиска безбедност
За овој продукт не е направена процена на хемиска безбедност

___________________________________________________________________________
ПОГЛАВЈЕ 16: Останати податоци

16.1. Дата на подготовка и извршена корекција 
Подготвено од: Институт за хемија, Природно-математички факултет, Скопје
Датум на корекција: 02.12.2019
Причина за ревизија:
· Ревидирани се информации за опасност по здравје: види ПОГЛАВЈЕ 2
· Ревидирани се информации за GHS: види ПОГЛАВЈЕ 2
· Ажурирани се мерки за прва помош: види ПОГЛАВЈЕ 4
· Препораките за изложеност и лична заштита се изменети: види ПОГЛАВЈЕ 8
· Ревидирани се токсиколошки информации: види ПОГЛАВЈЕ 11
· Ажурирани се размислувања за одлагање (исфрлање): види ПОГЛАВЈЕ 13
· Ажурирани се информации за транспортот: види ПОГЛАВЈЕ 14

16.2. Упатување на извори на податоци;
Според Регулативата (EC) No. 1907/2006 на Европскиот парламент и Собрание од 18 декември 2006 и OSHA Hazard Communication Standard (29 CFR 1910.1200) ревидирана 2012, за регистрација, евалуација, авторизација и ограничување на хемикалии
Користена литература:
https://www.sigmaaldrich.com/safety.html
https://www.oxy.com>apps>msds>msds

16.3. Совет за соодветната обука за вработените заради заштита на здравјето на луѓето и животната средина;
Запаливост: 4 Оценка за реактивност: 2
ВАЖНО:

	Copyright 2019 Институт за Хемија, Природно-математички факултет, Скопје. Одобрена лиценца за неограничен број копии од хартија, наменети само за внатрешна употреба.
	Податоците во овој документ се засноваат на моментална состојба на нашето знаење и е применлива за производот во однос на начинот и условите на примена, ракување, складирање, одлагање и други фактори кои може да вклучат дополнителни правни, еколошки и безбедносни аспекти на работењето. Горенаведените информации се сметаат за точни и може да послужат само како упатство, бидејќи не се сеопфатни. Тој не претставува никаква гаранција за својствата на продуктот. БЕЗ ГАРАНЦИЈА ЗА ПРОДАВАНОСТ ИЛИ ПОСЕБНА НАМЕНА НА ПРОДУКТОТ, БЕЗ ГАРАНЦИИ ВО ОДНОС НА ПРИМЕНАТА, БЕЗБЕДНОСТА, СТАБИЛНОСТА И ДРУГО. 
	Сите информации во документот во врска со производот остануваат непроменети и одговараат на податоците за нарачаниот производ. Дополнително прочитајте ги условите за продажба и роковите за достава на www.ih.pmf.ukim.edu.mk. За дополнителни информации, ве молиме контактирајте на ???@???.com. Нашиот технички персонал со задоволство ќе одговори на вашите прашања, но безбедното ракување и употребата на производот се одговорност на купувачот. Институтот за хемија и неговите членови нема да бидат одговорни за било какво оштетување како резултат на ракување или контакт со горенаведениот производ. 
	Препораките за употреба не ги прекршуваат постоечките патенти или државни, локални или меѓународни закони. Според OSHA Standard 29 CFR 1910.1200 информациите за штетноста на хемикалиите треба да бидат проследени до вработените преку обележување, безбедносни листи, обука и пристап до документација за истите. Бараме информациите од оваа безбедносна листа да бидат достапни за вашите вработени, што претставува и ваша законска должност.

